আজি তিনিচুকীয়া জিলাৰ বৰডুমচাত মুখ্য মন্ত্ৰী সোণোৱালে আগন্তুক অসম সাহিত্য সভাৰ ৭৪ সংখ্যক বৰডুমচা অধিৱেশনৰ লাইখুঁটা স্থাপন কৰে। আনুষ্ঠানিকভাৱে লাইখুঁটা স্থাপন কৰি তেওঁ উপস্থিত লোকসকলক সম্বোধি কয় যে অধিৱেশনখন সফল কৰি তুলিবৰ বাবে চৰকাৰে সম্ভৱপৰ সকলো সাহায্য আৰু সেৱা আগ বঢ়াব। তেওঁ অসম সাহিত্য সভাৰ ভূমিকা আৰু গুৰুত্বৰ বিষয়ে ক'বলৈ গৈ কয় যে এইবাৰ অসম সাহিত্য সভাৰ অধিৱেশন সীমামূৰীয়া অঞ্চলত হোৱা বাবে এই অধিৱেশনৰ জৰিয়তে আমাৰ অৰুণাচল প্ৰদেশৰ লোকৰ সৈতে ভাতৃত্ববোধ, আৰু পাৰস্পৰিক বুজাবুজি তথা বিশ্বাসৰ এক সুযোগ মিলিব। অনুষ্ঠানটোত মুখ্য মন্ত্ৰীজনক সংগ দিয়ে স্থানীয় বিধায়কজনে। লগতে অসম সাহিত্য সভাৰ সাধাৰণ সম্পাদক পৰমানন্দ ৰাজবংশীও অনুষ্ঠানটোত উপস্থিত আছিল। উল্লেখযোগ্য যে অসম সাহিত্য সভাৰ এই বিশেষ অধিৱেশনখন অহা ১ ফেব্ৰুৱাৰিৰ পৰা ৪ ফেব্ৰুৱাৰিলৈকে অনুষ্ঠিত হ'ব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
